text: Esbjerg i EHF Cup-finale på mål i sidste sekund Team 
  13 april 2014 kl. 05.29
  Esbjergs håndboldkvinder er klar til finalen i EHF Cuppen efter en udesejr på 27-26 over Fehervar.
  Med mindst mulig margin er Team Esbjergs håndboldkvinder klar til finalen i EHF Cuppen.
  I aftes aften vandt Team Esbjerg på et mål i sidste sekund med 27-26 ude over Fehervar fra Ungarn. Dermed blev det samlet 51-51, men jyderne går videre på reglen om flest scorede mål på udebane.
  Det første opgør vandt Fehervar med 25-24 i Esbjerg, så danskerne fik scoret tre mål mere end ungarerne på udebane.
  Det var Tove Seest, som i sidste sekund fik lavet det afgørende sejrsmål. Hun lavede kun to mål i hele kampen, så man må sige, at hendes timing for at score var god.
  Team Esbjergs træner Lars Frederiksen havde på forhånd efterlyst flere mål fra langskytterne, og Johanna Ahlm fik med syv mål efterlevet det ønske. Hun blev topscorer for Team Esbjerg.
  Fløjen Maibritt Kviesgaard fik lavet seks mål i kampen, mens Susanne Kastrup Forslund bidrog med fire scoringer.
  